La diabetis mellitus tipus 2 es pot controlar inicialment amb canvis en l'alimentació i en la pràctica d'activitat física.
Si aquestes mesures no són suficients per abaixar la glucèmia, pot ser necessari prendre medicaments (inicialment amb metformina o insulina si les glucèmies són molt elevades).
És important controlar el pes i mantenir una alimentació sana i equilibrada.
Convé que parleu amb el vostre metge i el personal d'infermeria per saber quines quantitats de greix, proteïna i carbohidrats necessiteu.
El disseny de la dieta ha d'adaptar-se als vostres hàbits i estil de vida diaris i ha d'incloure aliments que us agradin.
Pautes d'alimentació recomanada
En general, els punts més importants que cal tenir en compte són els següents:
Fer activitat física de forma regular és important per diferents motius:
Consulteu amb el vostre professional de la salut abans d'iniciar un programa d'exercicis.
És possible que les persones amb diabetis mellitus tipus 2 hagin de prendre mesures especials abans, durant i després de l'activitat física o l'exercici.
És recomanable que els nens facin com a mínim 60 minuts d'activitat física cada dia.
Els adults amb diabetis han de realitzar almenys 150 minuts/setmana d'activitat física aeròbica d'intensitat moderada (caminar, nedar, anar en bicicleta...), durant almenys 3 dies/setmana i que no estiguin més de dos dies consecutius sense fer-ne.
Els estudis científics recomanen que totes les persones, incloent-hi aquelles amb diabetis redueixin el temps de sedentarisme, especialment que evitin estar assegudes més de 90 minuts.
Aquesta mesura és mes efectiva que no pas apuntar als infants a fer esport dues o tres hores per setmana.
Si no hi ha contraindicacions, és recomanable que els adults amb DM2 realitzin entrenament de resistència (activitat gimnàstica) almenys dues vegades per setmana.
En cas de presentar complicacions (peus amb neuropatia, afectació cardiològica o d'altres), cal seguir les recomanacions del metge i, si s'escau, variar o evitar alguns exercicis.
El pacient amb diabetis mellitus tipus 2 ha de ser conscient que ha de deixar de fumar.
Els professionals sanitaris tenen eines per ajudar a deixar de fumar, com per exemple assessorament i altres formes de tractament com una rutina addicional de cura de la diabetis.
L'avaluació de la situació psicològica i social de la persona és una part important del control mèdic de la diabetis mellitus tipus 2.
Inclou, entre d'altres, les actituds sobre la malaltia, les expectatives per al tractament mèdic i els resultats, l'estat d'ànim i la qualitat de vida general.
En relació amb la diabetis també es tenen en compte els recursos (financers, socials i emocionals) i els antecedents psiquiàtrics.
Aquesta intervenció permet detectar problemes psicosocials, com ara la depressió, l'angoixa relacionada amb la diabetis, l'ansietat, els trastorns de l'alimentació i el deteriorament cognitiu (el risc de patir Alzheimer es duplica en les persones amb DM2).
Els infants i els adults amb diabetis s'han de vacunar, igual que la resta de la població.
A partir dels dos anys d'edat, se'ls ha d'administrar la vacuna pneumocòccica polisacàrida 23 (PPSV23).
Els adults majors de 65 anys, no vacunats prèviament, han de rebre la vacuna pneumocòccica conjugada 13 (PCV13) i la PPSV23 6-12 mesos després de la vacunació inicial.
Als pacients més grans de 65 anys vacunats prèviament amb la vacuna PPSV23 se'ls ha d'administrar, un any després, la vacuna PCV13.
Els pacients diabètics entre els 19 i els 59 anys s'han de vacunar contra l'hepatitis B, si no ho han fet prèviament.